Toshkentda tadbirkorning 61 ming dollarlik gilosi firibgar tomonidan “yo‘q qilindi”

Toshkentda 48 tonna gilosni Rossiyada sotib berishni va’da qilib, mahsulotni ham, pullarni ham o‘zlashtirib yuborgan shaxs qo‘lga olindi. Bu haqda O‘zbekiston IIV Jamoatchilik va ommaviy axborot vositalari bilan aloqalar boshqarmasi xabar bermoqda.

Qayd etishlaricha, 2017-yil iyun oyida Chilonzor tumanida yashovchi A.H. xususiy tadbirkor K.U.ga murojaat qilib, uning umumiy qiymati 61 ming dollarlik 48 tonna gilosini Rossiyada sotib berishni va’da qilgan.
“Gumonlanuvchi ushbu mahsulotlarni olib ketib, bergan va’dasini bajarmagan, pullarni o‘z ehtiyojlari yo‘lida ishlatib yuborgani ma’lum bo‘ldi”, — deyiladi IIV axborotida.
Xabar berishlaricha, hozirgi vaqtda A.H.ni ushlash choralari ko‘rilgan.